Tesla Roadster (δεύτερης γενιάς)

Το **Tesla Roadster** είναι επερχόμενο αμιγώς ηλεκτρικό σπορ αυτοκίνητο από την αμερικανική αυτοκινητοβιομηχανία Tesla, Inc. Παρουσιάστηκε για πρώτη φορά, ως πρωτότυπο, στις 16 Νοεμβρίου 2017 και μάλιστα την ίδια ημερομηνία με το ηλεκτρικό φορτηγό Tesla Semi. Το επερχόμενο Roadster είναι ο διάδοχος του πρώτου μοντέλου στην ιστορία της Tesla, του Tesla Roadster του 2008 - 2012.

Αρχικά είχε οριστεί να κυκλοφορήσει το 2020, αλλά η κυκλοφορία του έχει καθυστερήσει πολλές φορές. Στις αρχές του 2024, ο διευθύνων σύμβουλος της Tesla, Ίλον Μασκ, δήλωσε ότι το Roadster θα πρέπει να αποκαλυφθεί στα τέλη του 2024 και να κυκλοφορήσει το 2025, αλλά τον Οκτώβριο του 2024 είπε ότι το Roadster θα καθυστερήσει περαιτέρω. Στη συνέλευση των μετόχων του Νοεμβρίου του 2025, ο Έλον Μασκ είπε ότι η έκδοση παραγωγής Roadster θα παρουσιαστεί την 1η Απριλίου 2026 και η παραγωγή θα ξεκινήσει μέσα στο 2027.

## Ιστορία
Το 2011, έναν χρόνο πριν τη λήξη της παραγωγής του πρώτου Tesla Roadster, ο Ίλον Μασκ δήλωσε ότι ένα νέο Roadster θα μπει ξανά σε παράγωγη το 2014 και αυτή την φορά δεν θα βασίζεται στο σασί του Lotus Elise. Το 2014 ξεκίνησαν τα πρώτα σχετικά σχέδια του δεύτερου Roadster, αν και μέσα στο ίδιο έτος αποκαλέστηκε προσωρινά ως το *Tesla Model R*.

Το 2015, ο Ίλον Μασκ δήλωσε πως το καινούριο Roadster θα είναι πολύ ταχύτερο από το αρχικό και θα φτάσει στην αγορά το 2019. Αργότερα, τον Δεκέμβριο του 2016, ο Μασκ επιβεβαίωσε πως η Tesla έχει στα σκαριά το δεύτερο Roadster μεσώ ενός tweet. 
thumb|left|Η παρουσίαση του πρωτότυπου Tesla Roadster το 2017.

Στης 16 Νοέμβριου 2017, το νέο Tesla Roadster αποκαλύφθηκε, μαζί με το Tesla Semi. Μάλιστα κατά την διάρκεια της παρουσίασης, ο Μασκ δήλωσε: «Ο λόγος που το κάνουμε αυτό, είναι για να κατατροπώσουμε τα βενζινοκίνητα αυτοκίνητα. Το να οδηγείς βενζινοκίνητο αυτοκίνητο, θα είναι σαν να οδηγείς ατμομηχανή».

Τον Ιούνιο του 2018, ο Ίλον Μασκ δήλωσε πως η SpaceX έκδοση του Roadster θα χρησιμοποιεί προωθητήρες ψυχρού αέρος. Με αυτόν τον τρόπο το αυτοκίνητο θα έχει μεγαλύτερη ευελιξία. Το σύστημα θα χρησιμοποιεί 10 προωθητήρες ψυχρού αέρος, μια ηλεκτρική αντλία για την παροχή συμπιεσμένου αέρα και μια δεξαμενή για την αποθήκευση του αέρα. Η δεξαμενή θα είναι βασισμένη σε αυτή που χρησιμοποιείται στους πυραύλους Falcon 9 και Falcon Heavy, και θα αντικαταστήσει της πίσω θέσεις. Οι προωθητήρες αυτοί θα χρησιμοποιούνται για βελτιωμένη επιτάχυνση, τελική ταχύτητα και πέδηση. Ακόμα, οι προωθητήρες του θα δουλεύουν σε πίεση 10.000 psi (700 bar).

## Σχεδιασμός
thumb|right|Το σαλόνι ενός πρωτότυπου του Tesla Roadster δεύτερης γενιάς, σε φωτογραφία του 2019.

Το δεύτερης γενιάς Tesla Roadster είναι ένα 2-πόρτο κουπέ με αποσπώμενη γυάλινη οροφή. Σχεδιάστηκε από τον Franz von Holzhausen, που προηγούμενος δούλευε στην Mazda και στην Volkswagen. Το Roadster έχει θέσεις για τέσσερις, δυο μπροστά και δυο μικρότερες πίσω, διάταξης 2+2.

Το Roadster έχει τρεις ηλεκτροκινητήρες, έναν μπροστά και δυο πίσω, όπου επιτρέπουν την κίνηση και στους τέσσερις τροχούς. Η Tesla δήλωσε πως το όχημα έχει μπαταρία 200 kWh (720 MJ), διπλάσια χωρητικότητα απ' ό,τι σε ένα Tesla Model S Long Range, και πως έχει αυτονομία 1.000 χιλιόμετρων. Ακόμα, δήλωσε πως έχει ροπή 10.000 N⋅m. Οι πίσω τροχοί είναι μεγαλύτεροι από τους μπροστινούς τροχούς.

## Επιδόσεις
Ο Μασκ έχει δηλώσει τα παρακάτω για το πρωτότυπό του Tesla Roadster:

* 0–100 km/h (0–62 mph) σε 1,9 δευτερόλεπτα (χωρίς διευκρίνιση αν χρησιμοποιεί προωθητήρες ή όχι)
* 0–100 km/h (0–62 mph) σε 2,1 δευτερόλεπτα για το βασικό μοντέλο (χωρίς προωθητήρες)

Ο χρόνος από τα 0 μέχρι τα 400 μέτρα θα είναι λιγότερος από 9 δευτερόλεπτα, με τελική ταχύτητα που θα ξεπερνάει τα 400 km/h (250 mph).

## Τιμή

Το βασικό μοντέλο ήταν αρχικά καταχωρημένο στον ιστότοπο της Tesla στα 200.000 δολάρια, αλλά τα πρώτα 1.000 αντίτυπα που θα παραχθούν, γνωστά ως Founder's Series, θα κοστίζουν 250.000 δολάρια. Θα απαιτηθεί πλήρης πληρωμή για την προπαραγγελία του τελευταίου οχήματος. Η τιμή αφαιρέθηκε αργότερα από τον ιστότοπο, αφήνοντας μόνο την τιμή κατάθεσης/κράτησης του βασικού μοντέλου, που ορίστηκε στα 50.000 δολάρια.

## Δείτε επίσης
* Tesla, Inc.
* Tesla Roadster (πρώτης γενιάς)
* Ηλεκτρικό αυτοκίνητο

## Παραπομπές


## Εξωτερικοί σύνδεσμοι

* Roadster - Η επίσημη διεθνής ιστοσελίδα του Tesla Roadster. 

Roadster 2020
Roadster 2020
Κατηγορία:Ηλεκτρικά αυτοκίνητα
Κατηγορία:Αμερικανικά αυτοκίνητα
Κατηγορία:Αυτοκίνητα πολυτελείας
Κατηγορία:Σπορ αυτοκίνητα